Ilmaisu ’säädökset, joilla on oikeusvaikutuksia’ kattaa myös säädökset, joilla on oikeusvaikutuksia kyseiseen elimeen sovellettavan kansainvälisen oikeuden nojalla. Se kattaa myös välineet, joilla ei ole sitovaa vaikutusta kansainvälisen oikeuden nojalla, mutta jotka ”voivat vaikuttaa ratkaisevasti sen säännöstön sisältöön, jonka unionin lainsäätäjä antaa”.

Euroopan unionin toiminnasta tehdyn sopimuksen, jäljempänä ’SEUT-sopimus, 218 artiklan 9 kohdassa määrätään päätöksistä ”sopimuksella perustetussa elimessä unionin puolesta esitettävien kantojen vahvistamisesta, silloin kun tämän elimen on annettava säädöksiä, joilla on oikeusvaikutuksia, lukuun ottamatta säädöksiä, joilla täydennetään tai muutetaan sopimuksen institutionaalisia rakenteita”.

Tulliasioiden alakomitea hyväksyy käytännön järjestelyt, toimenpiteet, päätökset ja suositukset sopimuksen 200 artiklan mukaisesti. Osapuolet hyväksyvät ne konsensuksella sen jälkeen, kun EU:n ja Moldovan tasavallan tulliasioiden alakomitean työjärjestyksen 11 artiklan 3 kohdassa niiden hyväksymistä varten vahvistetut menettelyt on saatettu päätökseen. Päätökset sitovat osapuolia, joiden on ryhdyttävä tarvittaviin toimenpiteisiin päätösten täytäntöönpanemiseksi.

2.1.2.Soveltaminen käsillä olevassa asiassa

Tulliasioiden alakomitea on sopimuksella perustettu elin.

Säädös, joka tulliasioiden alakomitean on määrä antaa, on säädös, jolla on oikeusvaikutuksia. Suunniteltu säädös on sitova kansainvälisen oikeuden nojalla assosiaatiosopimuksen 200 artiklan mukaisesti.

Suunnitellulla säädöksellä ei täydennetä eikä muuteta sopimuksen institutionaalisia rakenteita.

Tämän vuoksi ehdotetun päätöksen menettelyllinen oikeusperusta on SEUT-sopimuksen 218 artiklan 9 kohta.

2.2.Aineellinen oikeusperusta

2.2.1.Periaatteet

SEUT-sopimuksen 218 artiklan 9 kohdan nojalla annettavan päätöksen aineellinen oikeusperusta määräytyy ensisijaisesti sen suunnitellun säädöksen tavoitteen ja sisällön perusteella, jota unionin puolesta otettava kanta koskee. Jos suunnitellulla säädöksellä on kaksi tavoitetta tai siihen sisältyy kaksi osatekijää ja jos toinen näistä tavoitteista tai osatekijöistä on mahdollista määritellä pääasialliseksi tavoitteeksi tai osatekijäksi, johon nähden toinen tavoite tai osatekijä on liitännäinen, SEUT-sopimuksen 218 artiklan 9 kohdan nojalla hyväksyttävällä päätöksellä on oltava vain yksi aineellinen oikeusperusta eli se, jota pääasiallinen tai ensisijainen tavoite tai osatekijä edellyttää.

2.2.2.Soveltaminen käsillä olevassa asiassa

Suunnitellun säädöksen päätavoitteena ja sisältönä on helpottaa osapuolten välistä kauppaa tunnustamalla valtuutetut talouden toimijat vastavuoroisesti sopimuksen V osaston ”Kauppa ja kaupan liitännäistoimenpiteet” 5 luvussa ”Tullimenettelyjen ja kaupan helpottaminen” olevan197 artiklan j alakohdan ja 200 artiklan 3 kohdan b alakohdan mukaisesti. Suunniteltu säädös kuuluu näin ollen 207 artiklassa tarkoitetun yhteisen kauppapolitiikan piiriin.

Sen vuoksi ehdotetun päätöksen aineellinen oikeusperusta on SEUT-sopimuksen 207 artikla. Päätelmä.

Ehdotetun päätöksen oikeusperustana tulisi olla SEUT-sopimuksen 207 artikla yhdessä sen 218 artiklan 9 kohdan kanssa.

2022/0197 (NLE)

Ehdotus

NEUVOSTON PÄÄTÖS

EU:n ja Moldovan tasavallan tulliasioiden alakomiteassa Euroopan unionin puolesta otettavasta kannasta valtuutettuja talouden toimijoita koskevan Moldovan tasavallan ohjelman ja valtuutettuja talouden toimijoita koskevan Euroopan unionin ohjelman vastavuoroista tunnustamista koskevan päätöksen hyväksymiseen

EUROOPAN UNIONIN NEUVOSTO, joka

ottaa huomioon Euroopan unionin toiminnasta tehdyn sopimuksen ja erityisesti sen 207 artiklan yhdessä 218 artiklan 9 kohdan kanssa,

ottaa huomioon Euroopan komission ehdotuksen,

sekä katsoo seuraavaa: